Juliol | 2015 | Viles i Gents\n(Publicat al Diario de Teruel el dissabte 25 de juliol del 2015)\nHora de la migdiada al juliol, fa un sol que atalba. Les xiquetes entren corrent a casa i ho proclamen a crits en emoció: han vist un eixoreac estès al carrer. Animal nocturn, que passa els dies penjat boca avall dins de coves, últimament s’ha feit ben visible a hores i puestos impensables, lluny de l’obscuritat i les temperatures nocturnes que els són pròpies. Lo nom normatiu és “rata-pinyada”, però lo ric arxiu del diccionari Alcover-Moll dóna moltes variants dialectals, combinant nom (en masculí o femení) i adjectius diversos, i també inclou la del títol, única, de Maella. Rat penat, muricec o rata empanada són les formes en ús a la comarca del Matarranya, segons arreplega Miquel Blanc al seu excel·lent estudi La fauna del Matarranya. Vertebrats (Associació Cultural del Matarranya, 1999, p. 19-21), a on descriu les diferències entre un muricec de ferradura, un rat penat de musell agut, la rata empanada comuna i el muricec cogallarga, ben eloqüents en les respectives denominacions. Segons los mapes de distribució i les il·lustracions, les xiquetes van vere un dels dos raders, los més comuns. Recordo la por que a mi me fien a la seua edat, quan los sorprenia, tots cotos, dormint a les bodegues del castell abandonat, o quan eixien volant en grup, despertats pels sorolls humans.\nNinguna por han sentit cap de les dos. Han pensat en Batman, l’home-heroi en les qualitats de l’animal, que lluís al pit la figura esquemàtica d’este. De ser xiquets aficionats al futbol, haurien pensat en l’escut del València. Potser quan siguen grans, algun professor d’història los explicarà lo seu significat emblemàtic, associat als reis d’Aragó. De moment, han tingut una mini-classe de biologia de camp, primer que veïen en viu. I també de filologia: han deprés que murciélago se diu eixoreac, paraula exòtica d’etimologia desconeguda, que avui han sentit per primera volta.\nFa uns quants anys una colla va batear la seua penya de festes en eixe nom, “Eixoreac”, amostrant-me a mi la paraula. La fal·lera folklòrica per la nostra maltractada llengua mos assalta a voltes i fa rescats efímers.\nEns agrada La Traviata\n(Publicat al Diario de Teruel el dissabte 18 de juliol del 2015)\nSón èpoques crítiques i els dos grans (Real i Liceu) programen La Traviata (extraviada, perduda, esgarriada), l’òpera favorita del públic. El Trovador és més brillant vocalment; Rigoletto més dramàtica, més actual i més innovadora; Aída més espectacular i musicalment millor. Don Carlo (pràcticament censurada a l’època del franquisme) té alguna imperfecció, però és extraordinària i té un contingut històric i polític que li dona un valor afegit i, per suposat, Otello i Falstaff són les veritables obres mestres d’en Verdi. Si cerquem altres compositors, trobarem moltes òperes de similar o millor qualitat: Don Giovanni, La flauta màgica, El barber de Sevilla, Carmen, Tosca, Madame Buterfly, Boris Godunov, Salomé, Norma, Tristà e Isolda, L’holandès errant, La Walquíria, etc, i sense sortir-nos del repertori. Els grans musicòlegs mai la col·loquen entre les quinze o vint millors creacions operístiques de la història. Doncs…què té La Traviata?:\nÉs un espectacle equilibrat teatral i musicalment, espectacular e íntim alhora, així com innovador i convencional al mateix temps, tot lo qual la fa una òpera apta per a tots els públics (llevat dels esnobs). La bellesa de la escriptura vocal és magnífica i gairebé constant, i la riquesa melòdica és abundant i generosa. També és una música variada i cada cop més emotiva, amb unes parts instrumentals extraordinàries (preludi, interludi o els sols instrumentals). Però per damunt de tot sobresurt la plasmació musical de l’anàlisi psicològic del personatge principal: VIOLETTA, irtuosa, brillant i lleugera al principi; lírica i apassionada al segon acte, patètica i desesperada al tercer. Sempre generosa, és un personatge commovedor. El tercer acte, el més innovador, sempre commou (si som amb una bona interpretació). Comparant-la amb Otello (el protagonista masculí més commovedor de Verdi), una òpera més bona amb tots els aspectes, Traviata té les de guanyar, perquè el protagonista del drama shakespearià (masclista, descontrolat i violent) ens resulta desagradable. Tampoc Carmen i Don José resulten commovedors; sí ho és la Mimí de la Bohème, però amb un toc massa sensibler, com Buterfly o Liu (Turandot), que de tan patètiques, resulten inversemblants e irremeiablement masoquistes per a molts espectadors.\nEl temps i el públic tenen raó: ens agrada La Traviata.\nEspentejar la ruralitat fent camps de fútbol\nPublicat a La Comarca el 10 de juliol de 2015\nFotografia de Comarques Nord\n“Qui no guarde quan té, no menge quan vol”. Europa té com a eix central assegurar-se l’autonomia en una qüestió bàsica com és l’alimentació dels europeus. I en eixa intenció es va formar la PAC (Política Agrària Comú). Qui no depèn de l’estranger per a decidir què menge i a quin preu, té assegurada l’autonomia alimentària. I qui no depèn d’altres, té poder. Si no, fixeu-tos en los conflictes en què estem implicats d’Ucraïna al món àrab per a controlar l’accés a l’energia. L’alimentació i l’agricultura estan altament globalitzades, i al final tot va lligat: la baixada de preu de la fruita que tant ha afectat al préssec de la conca baixa ve donat pel tancament rus a les importacions. I el tancament rus té origen en lo conflicte entre Europa, Rússia i Estats Units per controlar els conductes de gas Ucraïnesos.\nD’aquí naixen polítiques de desenvolupament agrícola (PAC), i com agricultura i ruralitat van massa sovint lligats, se desenvolupen ajudes col·laterals de desenvolupament rural com FEADER (Fons Europeu Agrícola de Desenvolupament Rural). I per sort, encara que sigue col·lateralment, Europa invertix diners en mantindre i potenciar l’àmbit rural. Segons declaren les bases, l’objectiu dels ajuts és millorar la competitivitat agrícola, millorar el medi ambient, i millorar la qualitat de vida rural. De les ajudes concedides al Matarranya, totes (!) són per arreglar carrers. Segur que encaixen a la perfecció en la “millora de la qualitat de vida rural”. I no cal dir que arreglar carrers és necessari. Però no és segur que el desenvolupament rural europeu depengue dels forats dels carrers. I no en culpo als ajuntaments, que ni decidixen les polítiques europees ni les administren.\nLa clau rural és que sense relleu i sense jóvens, poc hi ha que fer. Per a resoldre la despoblació i el relleu generacional no hi ha una vareta màgica. Però crec que un cas paradigmàtic és invertir en un camp de futbol. I abans que malpenseu, ni practico ni m’agrade el futbol. Però si a un poble la joventut té la iniciativa de crear un equip de futbol, trobar-se per a entrenar, patir cada domenge pel resultat, i celebrar la unió periòdicament, donant suport a la seua iniciativa tenim assegurat que eixa joventut s’estimarà encara més lo seu poble. Molts estudien fora i altres treballen a la metròpoli, dels quals una bona part no retornaran “només pel futbol”. Però tindran una bona excusa més si algun dia troben l’oportunitat. Com bones excuses estem creant si ajudem a organitzar concerts, a potenciar qualsevol trobada, activitat o iniciativa per la que valgue la pena viure-hi, fins i tot entre setmana. I aquí tenim un problema cabdal: la despoblació està dominada per les jóvens, i les activitats i la vida pública pels jóvens. Cal girar estes dinàmiques per a trencar la barrera de gènere. Cal crear orgull de ser un poble i de ser del Matarranya. Cal crear les condicions òptimes per a crear parelles. Cal ajudar les iniciatives dels jóvens en les que es donen encara més raons per a viure o retornar al seu poble.\nVotar sempre és bo\n(Publicat al Diario de Teruel, el dissabte 11 de juliol del 2015)\nConèixer el que pensen els ciutadans mitjançant les urnes sempre és adequat, encara que la seua utilitat no sembli prou urgent o necessària. La democràcia real no es justifica només votant cada quatre o cinc anys, això només és una pantomima de la democràcia participativa. El passat diumenge els grecs van votar en referèndum la pregunta proposada per Tsipras que va resultar guanyadora, s’entén el “no”, malgrat tenir la Troica en contra i la majoria dels governs de la UE. Amb el “no” guanyador no s’arreglarà el gravíssim problema del deute públic de Grècia, ni la pobresa, ni el frau, ni els desequilibris financers en general —de cap manera tampoc ho hagués arreglat el “si”—, però ara el Sr. Tsipras compta amb un ventall més obert de possibilitats i amb més poder per portar a terme altres mesures que seran diferents de les que s’havien aplicat en el passat. Ara per ara a ningú l’interessa que Grècia se’n surti de l’euro encara que el pes econòmic d’aquest país sigui relativament petit amb relació a tota la UE. S’ha d’imposar el realisme per ambdues parts i deixar de banda les pors i les amenaces. He fet referència al realisme i no és cosa banal, Grècia mai podrà pagar la gran part del deute al BCN, ni la del FMI, ni la dels altres creditors. Cal una gran quitança. Podrà pagar Portugal, Espanya, Itàlia i altres països? Penso que tampoc. El gran problema de Grècia és econòmic, tot i que les solucions han de contemplar el prestigi de la UE, la situació geoestratègica de Grècia i un munt d’aspectes polítics, dins i fora de la península hel·lènica. Amb això de preguntar als ciutadans, per si de cas, jo no me’n refio dels que diuen, com ha fet el Sr. Rajoy, que les decisions importants del govern no s’han de preguntar al poble, perquè la responsabilitat és del govern. La ministra de Justícia, Sra Tejerina, aprofitant el referèndum de Grècia,va dir que les urnes son perilloses. Ho pensava de debò, o va ser un lapsus linguae? Si algun cop es va acceptar que “els referèndums el carrega el diable”, avui el gruix dels ciutadans crec que no pensa el mateix.


Procediments i resultats en relació amb la missió i els objectius de l'assegurament de la qualitat\nMirjam Woutersen i Henri Ponds - Assessors polítics de l'agència de Flandes i els Països Baixos NVAO\nDurant el seminari de l'ENQA sobre els sistemes de qualitat interna celebrat a Barcelona es van organitzar quatre tallers sobre l'estàndard 2.6.8 dels estàndards i directrius europeus de l'ENQA: Procediments de rendició de comptes per a les agències d'assegurament extern de la qualitat.\nL'estàndard 2.6.8 diu que "les agències haurien de disposar de procediments per rendir comptes de la seva actuació". A cada estàndard s'afegeixen diferents directrius per tal que es pugui comprovar si realment s'assoleix. El tema del taller va ser una de les directrius de l'estàndard 2.6.8: "els procediments i els resultats de l’agència reflecteixen la seva missió i els seus objectius pel que fa a l’assegurament de la qualitat".\nEn el taller van participar representants de les següents agències per a l'assegurament extern de la qualitat: ANECA, AQUIB, AQU Catalunya (totes d'Espanya), ASIIN (Alemanya), NAHE (Suècia), NAA (Rússia), HEQEC (Letònia), ECCE (Regne Unit), NCHE (Malta), ASHE (Croàcia), YODAK (Xipre), EUA (Bèlgica), CTI (França), CQAHE (Lituània), NOKUT (Noruega), EVA (Dinamarca) i NVAO (Països Baixos i Flandes).\nEs van dividir els participants en petits grups de tres o quatre persones procedents de diferents agències. Els grups van respondre les preguntes següents, concebudes per desenvolupar la directriu abans esmentada:\nLa vostra agència té una missió i/o uns objectius?\nQuines són les aspiracions de la vostra agència? Pretén assolir uns paràmetres de qualitat bàsics, una millora de la qualitat o bé parteix d'un altre enfocament?\nAmb quina freqüència es renoven aquestes aspiracions? Quina es pot considerar una bona freqüència?\nL'agència pren decisions d'acreditació o en prendrà en un futur pròxim?\nQuina mena de documents es poden fer servir per comprovar si s'acompleixen la missió i els objectius?\nAquests documents haurien d'anar adreçats a tots els elements de la missió i dels objectius per tal de complir amb aquesta directriu?\nCal fer avaluacions o n'hi ha prou amb la descripció dels procediments?\nQuin tipus de documents demostren el procediment i els resultats?\nQuina és la vostra conclusió després d'haver contestat a aquestes preguntes?\nLa majoria de les respostes a aquestes preguntes es van obtenir com a resultat de la discussió en els diferents grups i, per tant, no es disposa de les respostes de cada agència per separat. Tanmateix, es pot oferir una impressió global de l'actuació de les agències quant a aquests temes.\nTotes les agències havien definit una missió i/o uns objectius. En el cas d'algunes agències, els determinava la llei; en el d'altres, els havien determinat les mateixes agències.\nTotes les agències tenen com a finalitat prendre decisions pel que fa als paràmetres de qualitat bàsics i gairebé totes pensen que la millora de la qualitat és un objectiu important. Un grup d'agències presenta un enfocament que és una barreja dels paràmetres de qualitat bàsics i la millora de la qualitat, en general en funció del seu perfil o de les instruccions que reben del govern.\nLa renovació dels objectius es fa anualment en algunes agències i cada tres o quatre anys en d’altres. El canvi de missió sol presentar un cicle més llarg.\nLa majoria de les agències estan autoritzades a prendre decisions d'acreditació, però d'altres simplement preparen la decisió que prendrà el govern.\nTotes les agències disposen de documents per comprovar si acompleixen la seva missió i/o els seus objectius. Aquests documents poden estar establerts per llei o bé ser autoritzats per la direcció de l'agència. Totes les agències fan servir declaracions relatives a la missió, la política o l'estratègia. La coherència d'aquests documents és molt important per generar confiança entre les parts implicades.\nL'avaluació continuada i la renovació dels documents són necessàries per avançar-se als canvis reals i als nous reptes per a les agències.\nLa definició de la missió i dels objectius pot variar d'una agència a una altra. De vegades els objectius els fixa la llei i, per tant, es poden considerar objectius a llarg termini; d'altres, els defineixen les mateixes agències i són objecte de canvi cada any.\nTotes les agències tenen com a finalitat prendre decisions pel que fa als paràmetres de qualitat bàsics, algunes dins l'àmbit del programa i d'altres dins l'àmbit institucional. La majoria de les agències aspiren a millorar la qualitat dels programes i/o de les institucions.\nEls documents que permeten comprovar si s'assoleixen la missió i els objectius solen ser declaracions sobre la missió, la política o l’estratègia. Els documents que permeten comprovar si es compleixen els procediments i els resultats són directrius per als procediments, els manuals, els informes anuals i els acords sobre els resultats.\nUna conclusió contundent del taller és que és important comprovar que els documents siguin coherents entre ells. I que la coherència l'haurien de controlar els equips directius de l'agència de qualitat. D'altra banda, les agències van manifestar que trobarien molt útil que un comitè de l'ENQA visités l'agència cada cinc anys per ponderar la missió i els objectius d'assegurament de la qualitat en relació amb els procediments i els resultats.


Fa un any que hi va haver els canvis de trànsit - Regió7 :: El Diari de la Catalunya Central\nj.m. 10.08.2018 | 23:08\nAquest agost ha fet un any que es van aplicar tot de canvis de trànsit a l'entorn de la rotonda de la Bonavista, que llavors encara no estava acabada del tot. Un d'ells va ser convertir la car-retera del Pont de Vilomara, des de la mateixa Bonavista fins al carrer Viladordis, en dos carrils sentit pujada en direcció al sector est de la ciutat. Fins llavors n'hi havia un de pujada i un de baixada. El Sant Cristòfol va agafar el rol d'assumir tot el trànsit de baixada del mateix sector est en direcció al centre.\nÉs a partir d'aquí que s'han acumulat les queixes de veïns i comerciants. Jordi Navarro, que viu a la zona, explica que quan hi ha hagut queixes a la Policia Local els han contestat que és una percepció que els cotxes corrin massa. «Perquè no ho sigui es pot posar un radar. Si surt que és una percepció ens ho menjarem amb patates», assegura. També diu que «no cal fer una obra titànica o faraònica: només calen bandes sonores». Reclama més presència de la Policia Local a la zona.\nDenuncien que la carretera del Pont s´ha convertit en una autovia urbana. Manresa


Polèmica per la recollida de Falles i Comunicat de la Federació d’Artistes Fallers de la CV | 7 DIES ACTUALITAT\nInici BENICARLÓ Polèmica per la recollida de Falles i Comunicat de la Federació...\nPolèmica per la recollida de Falles i Comunicat de la Federació d’Artistes Fallers de la CV\nI no volem concloure sense expresar i donar públicament el major dels agraïments pel suport que les comissions falleres, mitjans de comunicació i amistats ens esteu donant en les darrres hores. Moltíssimes gràcies.\nFederació d’Artistes Fallers de la CV»\nImatges de la recollida de Falles, per I. Pitarch i J.Maestro. No us perdeu actualitzacions a la nostra web i resum a la revista 7dies actualitat de Benicarló.\nArticle anteriorHit Artem volum 2: èxit d’originalitat\nArticle següentL’esport de la comarca afectat pel Coronavirus\nBenicarló acomiada les Falles 2022 (galeria)\nPlantà de la Falla del Centre Geriàtric de Benicarló\nCerca de 15 millones de euros para fiesta y tradiciones en la C. Valenciana\nFalla l’Embut: 1r premi des de feia 40 anys i Campanar: 1a Falla infantil\nFalles Benicarló 2022: Cavalcada del Ninot


Als deu anys comença els estudis al Conservatori Superior Municipal de Música de Barcelona on cursa les assignatures de solfeig, estètica, formes musicals, història, direcció coral, harmonia, contrapunt i fuga, disciplina, i en aquesta darrera obté el Premi d'Honor lany 1984.\nEn la faceta d'instrumentista ingressa com a tible, als 14 anys, a la Cobla La Principal de Collblanc. Tres anys més tard esdevé co-fundador de la Cobla Mediterrània i dos anys després s'incorpora a la cobla La Principal de Barcelona, tocant el flaviol i assolint les funcions de director.\nD'uns anys ençà ha anat deixant la faceta d'instrumentista per dedicar-se a la direcció i composició. En aquest darrer aspecte compta amb 19 sardanes i un esboç simfònic titulat "Camins" estrenat a Barcelona el mes de novembre de 1991. També ha escrit diverses obres per cor i conjunts de cambra diversos.\nAlgunes de les seves composicions han assolit el reconeixement dels jurats de diversos concursos musicals: "Maragda" i "Inquietuts", obtingueren el primer premi i un accèssit, respectivament, al Concurs Salvador Uyà de Sabadell, l'any 1986; "Cordial" fou segon premi al Concurs per a joves compositors "Ramon Serrat", convocat a Terrassa el 1987; "Un nou horitzó" era tercer premi al mateix concurs en l'edició del 1989; i "Escola d'argent" quedava com a segona classificada al Concurs Francesc Basil, de Figueres, l'any 1990.\nHa realitzat també una gran quantitat de treballs d'instrumentació per a cobla, de danses tradicionals i de nova creació, així com arranjaments per a grups de grallers i de música tradicional en general. És director musical de diversos grups de dansa en els que ha apostat per la recuperació de l'acompanyament musical a càrrec de grups autòctons populars i tradicionals.\nActualment dirigeix les cobles Mediterrània i Mil.lenària, a la Catalunya Nord. Tota aquesta activitat en el món de la cultura popular la dut a dirigir concerts i recitals als escenaris més importants d'arreu de Catalunya, a diverses ciutats de l'Estat Espanyol (Madrid, Segovia, Sestao, Ceuta i Las Palmas de Gran Canaria) i més enllà de la península, a països com França, Itàlia, Bèlgica, Anglaterra, Holanda, Bulgària, Islàndia, Suïssa, Israel i Veneçuela.


Els taxistes continuen la vaga i la Generalitat reforçarà el transport públic - Regió7 :: El Diari de la Catalunya Central\nDamià Calvet demana a Ada Colau que deixi d'amagar-se darrere la Generalitat i "es mulli" amb les VTC\nagències 20.01.2019 | 10:30\nTaxis tallant la Gran Via a Barcelona EFE\nTaxis tallant la Gran Via a Barcelona\nEl conseller de Territori i Sostenibilitat, Damià Calvet, ha explicat que el Govern ja treballa per reforçar el transport públic de Barcelona a partir de demà dilluns per la vaga indefinida de taxistes que es manté a la Gran Via. En una entrevista a Rac 1, el conseller ha assegura que l'executiu vol estar preparat davant el que considera un "trasbals greu de mobilitat". Calvet s'ha mostrat "decebut" per la decisió dels taxistes de rebutjar l'oferta del Govern d'ampliar el termini de 15 minuts de prereserva per a les VTC i ha explicat que no hi ha cap reunió amb el sector prevista per avui diumenge. També ha demanat a l'alcaldessa de l'ajuntament de Barcelona, Ada Colau, que deixi d'amagar-se darrere la Generalitat i "es mulli" fixant un temps de preserva.\nL'assemblea de Passeig de Gràcia va rebutjar dissabte a la nit l'oferta de la Generalitat d'ampliar el temps de precontractació de les VTC. El portaveu d'Élite Taxi, Tito Álvarez, ha recomanat durant el debat assembleari aixecar l'acampada de vehicles per donar peu a la negociació amb la Generalitat, però els taxistes han apostat per continuar la protesta, amb una àmplia majoria. Álvarez havia defensat que l'oferta de l'executiu "obria una porta" per a millorar les condicions del sector, una opinió que no ha rebut el quòrum de l'assemblea.


S’impulsa una campanya per promoure el xipat i cens de mascotes a Sant Vicenç de Montalt | La Clau -Revista gratuïta del Maresme\nS’impulsa una campanya per promoure el xipat i cens de mascotes a Sant Vicenç de Montalt\nEs farà a l’octubre i, a més d’una rebaixa en el cost del xipat, inclou obsequis pels propietaris d’animals que s’afegeixin a la campanya de Sant Vicenç de Montalt\nEls propietaris de gossos i gats domèstics tenen una ocasió única per xipar i censar les seves mascotes durant el mes d’octubre. Només cal que demanin hora al veterinari del poble i obtindran una rebaixa en l’operació de xipat. Aquest ajut s’inclou en la campanya a favor d’una tinença responsable que té a punt la Regidoria de Sanitat de Sant Vicenç.\nLa Regidoria de Sanitat de l’Ajuntament de Sant Vicenç de Montalt, amb el suport de la Diputació de Barcelona, engega una campanya d’identificació i cens d’animals de companyia que té com a objectiu aconseguir un cens real dels animals domèstics, gossos i gats, del municipi. Durant tot el mes d’octubre, l’Ajuntament subvencionarà una part del cost de col·locació d’un xip per a mascotes. Només cal que demaneu hora al Centre Veterinari ‘Quatre potes’, trucant al telèfon 93 791 25 24 o bé al 663 04 22 47.\nUn cop xipat, és obligatori censar l’animal. Aquest tràmit es realitza a l’Oficina d’Atenció al Ciutadà -OAC- de l’Ajuntament i té un cost de 6 euros.\nL’Ajuntament obsequiarà els propietaris d’animals domèstics que s’afegeixin a la campanya amb una placa identificativa per a la mascota amb el número de registre en el cens, i un clauer dispensador de bosses higièniques per a les defecacions dels animals. En el cas que la vostra mascota ja estigui censada però no tingueu la placa identificativa, podeu recollir-la a l’Oficina d’Atenció al Ciutadà.\nUn dels avantatges del xip és que en cas de pèrdua, retrobar l’animal és molt més fàcil. Un altre avantatge és que el xip ajuda a portar-ne un millor control sanitari. Amb l’actualització del cens, l’Ajuntament de Sant Vicenç podrà tenir un control més acurat de la població de gossos i gats del municipi.\nLa Regidoria de Sanitat recorda que el gos ha d’anar pel carrer amb corretja, sigui o no potencialment perillós, i que s’ha d’evitar que entri als parcs i zones d’esbarjo de la mainada, ja que pot provocar problemes de salubritat. També recorda que els propietaris de gossos potencialment perillosos han d’obtenir la corresponent llicència i han de portar-los sempre amb morrió.


pis de 3 dormitoris en venda a Estació Esqui Grandvalira, Andorra\nPis d´obra nova a estrenar amb bones vistes en venda a la urbanització de Vila, Encamp.\nAquest preciós pis d´alta gamma compta amb una superfície de 204 m². Es troba en un edifici nou a la assolellada parròquia d'Encamp, amb només un pis per planta, servei de consergeria i accés privat a l'aparcament.\nDisposa d´una terrassa amb vista fantàstiques, a la qual s´accedeix des de l´ampli saló-menjador i des de la cuina, composta per una zona de menjador informal, una barra d´esmorzar i un safareig. L'habitatge també acull un total de tres banys, dos dormitoris dobles, més el dormitori principal amb bany complet propi i vestidor.\nAquest habitatge gaudeix d'acabats d'alta qualitat, entre ells un sistema de domòtica, persianes elèctriques, calefacció per terra radiant a les cambres de bany, cuina SieMatic amb electrodomèstics Gaggenau, finestres Climalit d'alumini Technal, accessoris interiors de Carré, terres de parquet i fontaneria Grohe.\nAixí mateix, l'habitatge ofereix la possibilitat d'adquirir un aparcament tipus box amb capacitat per a quatre vehicles i un traster al mateix edifici per a més comoditat.\nEspaiós saló-menjador amb sortida a la terrassa\nCuina amb finestrals, zona de menjador informal i sortida a la terrassa\nL'habitatge està molt ben ubicat al barri de Vila, a Encamp. Al davant hi ha una nova zona esportiva amb camp de futbol, pistes de tennis i esquaix. També queda a prop de molts serveis, com a transport públic i escoles.\nEs troba a 5 minuts del centre d´Andorra ia pocs minuts amb cotxe de l´accés al telefèric de les pistes d´esquí de Grandvalira.


Amics de Verdaguer: 2009\nAmics de Verdaguer als diaris\nVer Ajuda'ns a trobar Verdaguer als Països Catala...\nAssemblea Amics de Verdaguer !!!!\nJa s'ha acabat el primer cicle estacional de poesi...\nPodeu gaudir de les fotografies dels nostres acte...\nAquest proper dijous dia 30 de juliol, es tanca e...\nAquest dijous el museu es va omplir amb un públic ...\nAquest proper dijous dia 23 de juliol, tindrem el ...\nDesprés de la bona acollida que va tenir la lectur...\nTot un èxit En Lluís Soler ens va oferir una vetl...\nAQUEST PRÒXIM DIJOUS DIA 9 DE JULIOL A LES 21.30...\nEL RECITAL D'ENRIC CASASSES PREVIST PER AQUEST D...\nEL PROPER DIJOUS DIA 2 DE JULIOL COMENCEN ELS "VES...\nRECITALS DE POESIA I MÚSICA A LA FRESCA\nAquest blog s'ha creat com a espai de consulta i ...\nL'entitat Amics de Verdaguer es renova amb l'arribada d'una nova generació de joves\nEl grup neix del nucli que a l'estiu ja va organitzar a Folgueroles els Vespres a l'Eixida\nArticle del Nou 9 sobre Amics de Verdaguer\nPublicat per Amics de... a 4:11 1 comentari:\nVer Ajuda'ns a trobar Verdaguer als Països Catalans! en un mapa más grande\nPublicat per Amics de... a 8:27 Cap comentari:\nEns plau convocar-vos a l’assemblea d’Amics de Verdaguer que se celebrarà a la Casa Museu Verdaguer de Folgueroles el dia 16 de desembre a les 9 del vespre en primera convocatòria i a 2/4 de 10 en segona, amb el següent ordre del dia:\n1. Modificació dels estatuts segons la llei vigent.\n2. Proposta d’actualització de la quota de soci.\n3. Renovació de la Junta.\n5. Proposta d’activitats 2010.\nEn cas de no poder assistir podeu delegar el vostre vot a algun altre soci.\nLa Junta d’Amics de Verdaguer\nPublicat per Amics de... a 0:28 Cap comentari:\nJa s'ha acabat el primer cicle estacional de poesia organitzat per Amics de Verdaguer.\nHa tingut una molt bona acollida, fet que anima a continuar endavant amb el projecte.\nAixí doncs, comencem a pensar ja en futurs vespres, on esperem trobar-nos a tots de nou.\nPerò de moment....\nPublicat per Amics de... a 3:19 Cap comentari:\nPublicat per Amics de... a 1:49 Cap comentari:\nPodeu gaudir de les fotografies dels nostres actes al nostre espai Picasa amb el nom d'usuari: amics@verdaguer.cat\nPublicat per Amics de... a 1:44 Cap comentari:\nAquest proper dijous dia 30 de juliol, es tanca el primer cicle de poesia a la fresca a la Casa Museu Verdaguer.\nL'últim serà el recital de l'Enric Casasses, que diu versos i no hi ha filosofia.\nEsperem trovar-vos altre cop a l'eixida de la Casa Museu Verdaguer, per posar punt i final als quatre recitals dels quals hem pogut gaudir durant els dijous de juliol.\nPublicat per Amics de... a 8:06 Cap comentari:\nAquest dijous el museu es va omplir amb un públic que es va fidelitzant als nostres Vespres a l'eixida. La fresca d'estiu harmonitzava els poemes d'Òscar Rocabert i l'acústica de Maat i Fontanet. La sessió va durar una hora i la cloenda es va tancar amb la visita d'una cinquantena de persones.\nPublicat per Amics de... a 3:24 Cap comentari:\nAquest proper dijous dia 23 de juliol, tindrem el plaer d'escoltar el duet format per l'Òscar Rocabert i la Maat Fontanet, els Víctima i Botxí, amb l'espectacle "El secret és dins la massa", musicant poemes de Joan Brossa i obres pròpies.\nAixí doncs, ens veiem aquest dijous a les 21.30h, a l'eixida de la Casa Museu, per disfrutar una vegada més de la poesia a la fresca.\nPublicat per Amics de... a 0:57 Cap comentari:\nDesprés de la bona acollida que va tenir la lectura d'El Comte Arnau de la mà de Lluís Soler,\nens encaminem cap al segon dijous del cicle de poesia a l'eixida.\nAquest proper dijous dia 16, gaudirem de poesia i música a càrrec de Víctor bonetarbolí i David Celis.\nUs esperem aquest dijous a les 21.30h a l'eixida de la Casa Museu Verdaguer de Folgueroles.\nPublicat per Amics de... a 7:19 Cap comentari:\nEn Lluís Soler ens va oferir una vetllada esplèndida: a les 21:30h l’eixida de la Casa Museu Verdaguer ja estava plena i es començava a omplir la terrassa superior.\nEl Comte Arnau de Sagarra sonava amb veu greu i punyent a l’oïda d’una setantena de persones que es van acostar al cicle d’estiu que ahir s’estrenava.\nPublicat per Amics de... a 6:08 1 comentari:\nAQUEST PRÒXIM DIJOUS DIA 9 DE JULIOL A LES 21.30h\nPublicat per Amics de... a 4:29 Cap comentari:\nEL RECITAL D'ENRIC CASASSES PREVIST PER\nAQUEST DIJOUS DIA 2 DE JULIOL\nUS ESPEREM EL PROPER DIJOUS DIA 9 AMB EN LLUÍS SOLER,\nA LES 21:30h A LA CASA MUSEU VERDAGUER.\nPublicat per Amics de... a 8:09 Cap comentari:\nEL PROPER DIJOUS DIA 2 DE JULIOL COMENCEN ELS "VESPRES A L'EIXIDA"\nDIA 2 DE JULIOL A LES 21:30h :\nPublicat per Amics de... a 4:07 Cap comentari:\nObrirem l'estiu amb un cicle de poesia a la fresca dels vespres de juliol.\nA l'eixida de la Casa Museu Verdaguer de Folgueroles.\nPublicat per Amics de... a 3:54 2 comentaris:\nAquest blog s'ha creat com a espai de consulta i d'expressió.\nUn blog on es podran consultar totes les activitats que l'entitat Amics de Verdaguer proposi, i des d'on es refrescarà la memòria de les que ja s'han dut a terme.\nPublicat per Amics de... a 2:41 Cap comentari:


La Cotorra de la Vall: Tavernes celebrarà un nou festival internacional en el pont del mes de maig a partir del 2020\nTavernes celebrarà un nou festival internacional en el pont del mes de maig a partir del 2020\nTavernes gaudirà amb un nou festival de música que es celebraria a la platja, en el pont entre l'1 i 2 de maig del pròxim 2020, sempre i quan les gestions, ja molt avançades, que du a cap el govern municipal de Compromís es tanquen per complert.\nUna important promotora de Madrid dedicada a l'organització d'esdeveniments musicals i que manté molta presència en l'organització de festivals a Eivissa, està interessada a l'organització d'un festival que se celebraria el pont del 1 i 2 del mes de maig del 2020 que seran seran divendres i dissabte amb la qual cosa és factible la celebració i s'aprofitaria també la circumstància que eixos dies, festius en la comunitat de Madrid i altres punts de la geografia estatal, les platges valencianes solen gaudiren d'una bona ocupació.\nLloc on s'ubicarà el nou festival: el mateix de l'Iboga\nLa promotora prefereix pel moment mantindre el nom en l'anonimat i va presentar una proposta a l'Ajuntament de col·laboració per a llarg termini. A pesar de no conéixer el nom, si que ha trascendit que la promotora manté bones relacions amb grups de renom internacionals, alguns assidus en festivals com el FIB de Benicassim.\nLa promotora desitjava la signatura d'un conveni amb durada de quatre anys cosa que finalment no serà possible per problemes legals. Aqueix mateix desig va ser fa anys el dels organitzadors de l'Iboga Summer, però el responsable de festivals, el regidor Josep Llácer, ha recordat que, com s'ha comprovat, no ha estat necessari cap conveni per a assegurar la continuïtat del mateix any rere any. "El govern de Compromís donarà sempre suport dins de l'aposta decidida que hem fet els darrers anys. El nou festival, com tots els altres que se celebren, estan assegurats amb Compromís".\nIboga: prop de 50.000 espectadors, 1'5 milions d'impacte\nEl regidor de Compromís Josep Llácer ens aclaria ahir que la música no serà del mateix estil que els festivals actuals “perquè no hem de solapar els mateixos estils, sinó diversificar, sinó al final desvestiríem un sant per a vestir-ne un altre. Molt important el fet de celebrar-se al maig amb la qual cosa ajuda a desestacionalitzar la platja i atrau turisme en una època que no existeix molta ocupació”.\nAcí recordava Llácer els esforços de l'Ajuntament d'oferir actes que ajuden aquesta desestacionalització, com la celebració del concurs de “arròs amb cigrons i panses”, típic de Tavernes i que cada any adquireix més renom entre els restaurants i cuiners valencians, o el trasllat de les activitats de falla de la Marina a principis de l'estiu, com a reclam turístic.\nFestivern, la primera i gran aposta de Compromís que mai la dreta local ha volgut\nSiga com siga, i si al final tot arriba a bon port, serà un "vaixell" més per afegir a eixe "Tavernes, un mar de festivals de música" que és l'eslògan que s'esta imposant en una aposta del govern de Compromís que obri noves expectatives a la platja i permet, sobre tot a un ample sector de població, entre ell els més joves, gaudir dels directes dels grups, molts de renom internacional, a la nostra ciutat.\nEl govern de Compromís ho té clar, i ho ve dient de fa uns anys: És una aposta de benefici a la platja i Tavernes, que està donant resultat i que, a més a més, esta posant a Tavernes en el mapa de les destinacions dels grans esdeveniments musicals.


3r d'ESO. Tema 9. EL SISTEMA NERVIÓS II. ELS ÒRGANS EFECTORS I LES MALALTIES\nIntroducció. Quan volem agafar un objecte el nostre cervell dóna l'ordre i uns determinats músculs mouen el braç i la mà, això no te més complicació, però què passa amb els pulmons, el cor o l'estómac que s'estan movent constantment, inclòs quan dormim? Qui dóna les ordres? I què passa quan sense pensar retirem la mà d'un lloc al notar que ens em punxat? Qui dóna aquestes ordre? I un altre tema, que passa quan falla el funcionament dels nervis? I quan el que falla és el nostre cervell? Ens podem fiar aleshores del que pensem? No pot ser que la realitat en realitat sigui diferent? Hi ha malalties que consisteixen en no poder prescindir de consumir determinades substàncies? Doncs de totes aquestes qüestions tracta aquest tema.\nLlegeix les explicacions sobre els òrgans efectors i realitza l'exercici "Relacionar dibuixos amb noms 9". Després llegeix el text sobre les principals malalties des sistema nerviós i realitza els exercicis "Test de resposta múltiple 9" i "Mots encreuats 9".\n1. Els efectors. Són els òrgans que executen les respostes del Sistema Nerviós. Hi ha dos tipus d'efectors, que són els músculs, també anomenats "efectors motors", i les glàndules exocrines o "efectors secretors". Tots els efectors estan estimulats per nervis és a dir estan "innervats". Els nervis s'anomenen nervis cranials si surten del crani o nervis raquidis si surten de la mèdul·la espinal. El conjunt de tots els nervis forma l'anomenat Sistema Nerviós Perifèric. Els efectors motors poden ser músculs de fibra estriada i contracció voluntària o músculs de fibra llisa i contracció involuntària. Els sistema nerviós que innerva els músculs de contracció voluntària s'anomena Sistema Nerviós Voluntari i el sistema nerviós que innerva els músculs de contracció involuntària i també les glàndules exocrines s'anomena Sistema Nerviós Autònom o Neurovegetatiu.\n2. La resposta del Sistema Nerviós Voluntari. La resposta pot ser un acte reflex o un acte voluntari.\nActe reflex. És el que es dóna quan la resposta s'elabora en la medul·la espinal. La seva coordinació nerviosa consisteix en una neurona sensitiva que condueix un impuls nerviós fins la substància grisa de la medul·la i allí ho transmet a una neurona intercalar o d'associació, la qual ho passa a una neurona motora que estimula el moviment d'una fibra muscular. També es pot produir sense intervenció de la neurona intercalar, és a dir amb només dues neurones. Es tracta d'una resposta molt ràpida i inconscient davant de situacions de perill, com per exemple quan sentim una burxada en una cama. La sensació de dolor arriba al cervell després de produir-se el moviment. Es tracta dons d'una mena de curt circuit produït en el circuit normal d'un acte voluntari, per aconseguir una resposta molt més ràpida.\nActe voluntari. És el que es dóna quan la resposta s'elabora en el cervell. La seva coordinació nerviosa consisteix en una neurona sensitiva que comunica amb una neurona de la medul·la, la qual comunica amb una neurona que va fins el cervell, allí intervenen diverses neurones (neurones d'associació) i s'emet un impuls nerviós de resposta que descendeix per la medul·la i, a través d'una neurona motora, arriba fins el múscul. En aquest cas sí hi ha consciència de la resposta decidida.\n(Imatge del llibre "Biologia i Geologia" de 3r d'ESO. Editorial Santillana. 2002)\n3. La resposta del Sistema Nerviós Autònom. Aquest sistema controla les funcions que realitzen les nostres vísceres independentment de la nostra voluntat. Per exemple el batec cardíac, els moviments respiratoris, la digestió, la excreció, etc. Està constituït per alguns nervis cranials (surten del crani) i per alguns nervis raquidis (surten de la medul·la). Es distingeixen dos tipus de sistema nerviós autònom:\nEl sistema nerviós simpàtic (SNS). És el predominant en les situacions de perill. Provoca les accions adequades para la resposta ràpida com són: augment del ritme cardíac, dilatació dels bronquis per afavorir l'entrada i sortida de gasos, augment de la suoració, disminució del peristaltisme intestinal per disminuir l'energia invertida en la digestió, vasoconstricció de les artèries, dilatació de les pupil·les per a que entri més llum, etc.\nEl sistema nerviós parasimpàtic (SNP). És el que predomina en les situacions de repòs. Provoca accions adequades para la relaxació i la inversió d'energia en la funció digestiva. Aquestes accions són: disminuciódel ritme cardíac, disminució del ritme respiratori, disminució de la suoració, augment del peristaltisme intestinal, vasodilatació de les artèries, contracció de les pupil·les, etc.\nLa resposta del sistema nerviós autònom està controlada per l'hipotàlam però també presenta actes reflexes, els anomenats reflexes viscerals, com per exemple canvis de suoració i de tensió muscular en resposta al calor localitzat o de motilitat intestinal en resposta a un estímul.\n(Imatge del llibre "Biología y Geología" de 1r de Batxillerat de l'Editorial Santillana. 2002)\nRelació de dibuixos amb noms 9\n4. Les malalties del sistema nerviós. Les principals són:\nAnorèxia nerviosa. És la conducta continuada de no voler menjar. Generalment s'inicia per una sensació de pànic davant la idea de excés de pes en persones amb una forta voluntat.\nAutisme. És la tendència a replegar-se en el propi món interior i desinteressar-se de la realitat exterior, acompanyada de la incapacitat per a comunicar-se. Pot ser un símptoma de l'esquizofrènia.\nBulímia. És l'ingesta excessiva d'aliments com resposta davant d'un estat d'elevada ansietat. El excés de pes provoca la preocupació del pacient, amb el que augmenta l'ansietat i així la ingesta.\nDependència. Consisteix en la necessitat de consumir una determinada substància de forma habitual per a recuperar la normalitat del funcionament de l'organisme. Apareix després del consum continuat d'una determinada droga o fàrmac. Pot ser física (sí al no consumir-se es produeixen espasmes, tremolors i suoracions, la cridada síndrome d'abstinència) o psíquica (sí hi ha incomoditat però no una autèntica síndrome d'abstinència). Segons el producte es distingeix l'alcoholisme, el tabaquisme i la drogaaddició Les principals drogues i els seus efectes són:\ncocaïna (droga estimulant que produeix eufòria i hiperactivitat seguida d'un període depressiu, amb irritabilitat i ansietat),\nheroïna (droga narcòtica que adorm, evita la percepció del dolor i afavoreix l'oblit de les preocupacions),\nmarihuana, hashish i LSD (drogues al·lucinògenes, és a dir que alteren la percepció de les imatges i els sons reals).\nDepressió. És un estat continuat de profunda tristesa, generalment acompanyada d'ansietat, desinterès general, sensació de culpabilitat i fins i tot impulsos autoagresius. Es distingeix l'exògena, que és la natural després d'una gran desgràcia i que remet amb els dies, i l'endògena, que és la deguda a una alteració en la producció o reabsorció de determinats neurotransmissors, i que precisa diversos mesos de tractament farmacològic.\nMalaltia d'Alzheimer. És un trastorn neurològic degeneratiu, progressiu i irreversible que es pot presentar a partir dels 50 anys. Els primers símptomes són fallades greus de memòria i confusió en el discurs. Provoca demència i duu a la incapacitat de percebre tot el que succeeix. També s'anomena "demència pre-senil" ja que el terme "demència senil" només s'utilitza per la que apareix a partir dels 80 anys.\nMalaltia de Parkinson. És una alteració dels nuclis grisos existents a la base del cervell deguda a causes encara desconegudes. Els primers símptomes són tremolors en les mans, rigidesa muscular i lentitud de moviments. Es pot presentar a partir d'edat mitjana.\nEpilèpsia. És un trastorn de la funció cerebral que provoca atacs breus consistents en crisis de convulsions musculars, pèrdua de consciència i alteracions sensorials.\nEsclerosi múltiple. Consisteix en la destrucció de la beina de mielina que recobreix els axons de les neurones a causa de un error del propi sistema immunològic del pacient (malaltia autoimmune). A causa de això apareixen plaques disseminades en tot el SNC. Els primers símptomes són: pèrdua de força, falta de sensibilitat i dificultats per la coordinació dels moviments.\nEsquizofrènia. És una alteració greu de la personalitat, del pensament, de la percepció de l'afectivitat i de la percepció del món exterior. Pot desencadenar reaccions agressives puntuals.\nEstrès. És un estat de tensió aguda deguda a la necessitat de respondre amb rapidesa a nombrosos estímuls que es perceben com amenaçadors o agressius.\nMeningitis. És una infecció de les meninges que produeix febre alta, rigidesa del clatell i dolor agut\nMigranya. Aquesta malaltia consisteix en crisis repetides de mals de cap molt forts, que generalment estan localitzats en la zona frontal i temporal. Solen estar acompanyats de fotofobia, necessitat de silenci i en ocasions vòmits.\nParanoia. És una sensació delirant continuada de sentir-se perseguit pels altres que paradoxalment està acompanyada d'una gran claredat per a percebre i analitzar tots els aspectes de la vida que afecten als altres.\nPoliomielitis. És una infecció vírica contagiosa que produeix paràlisi i atròfia de les extremitats.\nTest de resposta múltiple 9


Busca qui t'ha pegat: 2011\nPublicat per Busca qui t'ha pegat a 9:07 Cap comentari:\nPublicat per Busca qui t'ha pegat a 10:00 Cap comentari:\nLa setmana passada vaig fotre un d'aquells claus que només poden passar-me a mi.\nL'altra part implicada es un xic que vaig conéixer abans d'estiu i pel qual em sentia -i em sent- interessat, ja que el xic té moltes qualitats. Malauradament, la seua feina l'ha portat uns quants centenars de quilòmetres de València i ara estem en un moment de pausa.\nAl poc de temps de conéixer-nos i per curar-me en salut li vaig confessar que este espai on line existia, perquè, malgrat tot, algunes vegades aprenc la lliçó.\nEl que no podia imaginar-me era que el meu acompanyant pretenia fer una lectura dramatitzada d'alguns extractes del que he escrit en este espai virtual durant estos últims mesos i aconseguir un comentari de l'autor.\nEstàvem estesos al llit i el xic començà a llegir.\n- Açò és cert? -va preguntar en acabar el primer paràgraf.\n- Clar que sí -vaig contestar.\nLlegí un segon paràgraf i em preguntà:\n- I açò, és cert?\n- Clar que no -vaig contestar.\nVa entendre que no pensava contestar les seues preguntes i va riure.\n- Fem una cosa, - vaig intervindre- tu continua llegint i jo aniré tocant-te mentre ho fas.\nIntentà reprendre la lectura dels extractes, però abans d'acabar el primer full ja estàvem per feina.\nPublicat per Busca qui t'ha pegat a 2:37 1 comentari:\nEtiquetes de comentaris: 2008, destrellat, polvos, sexe\nPublicat per Busca qui t'ha pegat a 8:55 1 comentari:\nLa millor de les nits que vaig passar a Berlín, que també resultà ser la nit de la qual tinc més records, fou la del dissabte.\nHavíem tornat a un local que divendres ens agradà molt i que es trobava al costat del pis on ens quedàvem (una mena de zulo que m’havia deixat un ecs! de fa mil milions d’anys) i on la música de divendres havia resultat més que digna.\nDissabte, però, i no entenc ben bé la raó, la disco organitzà una festa madònica: una mena d’homenatge a aquella dona vella que fa aeròbic a l’escenari i que es traduí en un allau de cançons de la rossa i en una imatge del seu cul enfundat en lycra.\n- No hi ha res millor per ací prop, perquè açò és una puta merda!? -em vaig queixar a un català que portava uns mesos vivint a Berlín i que havíem conegut eixa mateixa nit.\n- Home, està el Connection... tot i que és una mica més fort...\n- Què vol dir una mica més fort? -vaig preguntar.\nI sembla que una mica més fort en català de Berlín significa un local on la música és infernal, però que compta amb un al·licient: té una cambra fosca.\nÒbric parèntesi per a heterosexuals i despistats en general. Una cambra fosca -o dark room- és un establiment obert al públic i que ofereix un espai més reservat on la llum és gairebé inexistent i al qual toques, et toquen, folles i et follen sense saber massa bé ni què estàs tocant ni a qui t’estàs follant. Sexe, llibertinatge i perversió en estat pur, doncs. Tanque parèntesi per a heterosexuals i despistats en general.\n- Hem d’anar -vaig dir i, per si no havia quedat clar, vaig repetir: Hem d’anar ja.\nUn passeig en metro i 7 euros d’entrada després ja érem a l’interior de Connection i mentre deixàvem les jaquetes al guarda-roba una veu em va inquirir a l’esquena:\n- Oye, perdona. ¿Sabes...\nPublicat per Busca qui t'ha pegat a 1:43 1 comentari:\nPublicat per Busca qui t'ha pegat a 2:36 1 comentari:\nPublicat per Busca qui t'ha pegat a 2:14 Cap comentari:\nEste estiu té sabor de platja, d'Emma Bovary, de Beiging 2008 i d'Spanair, de Berlín i de Colònia, de cambra fosca i de suor negra, de registres domiciliaris i d'advocats mediàtics, de Jean Cocteau i de Dennis Cooper, d'hores de sol i de pell salada, de Matt al sofà, de Chomsky, de Benni i de Tabucchi, de Swingtown, d'Ossètia i d'Abkhàzia i d'una Rússia que torna a ser més URSS que mai, de sexe a mig dia, de ràbia, d'adéus i de benvingudes... de tantes coses.\nDesabrochen sus cinturones y pónganse cómodos: empezamos.\nPublicat per Busca qui t'ha pegat a 4:41 Cap comentari:\nDimarts vaig rebre la telefonada d’un xic que estes últimes setmanes s’ha deixat caure per casa alguna nit i em va preguntar quan pensava tornar a convidar-lo.\nLi vaig dir que esta setmana ho tenia molt complicat, perquè dimarts vaig assistir al Ple de l’Ajuntament; dimecres vaig celebrar una cita-sopar que tenia pendent des de feia massa temps amb un xic que necessita assessorament legal de forma contínua; i ahir dijous vaig passar el dia en companyia d’un xic que m’interessa, tot i que no sé encara si molt o poc. I crec que ell tampoc ho té massa clar, la veritat.\nTot plegat resulta massa estressant, ho sé.\nPerò tornem a la telefonada, ja que després d’haver concertat una cita per a la setmana vinent, la conversa arribà a un extrem en el qual el meu interlocutor reconegué que estava “fet un pendó”.\nNo vaig poder evitar somriure i dir-li:\n- Estimat, crec que no saps amb qui estàs parlant -ja que, en efecte, no ho sap- i a més, després d’una relació de sis anys de fidelitat extrema com la que has patit, crec que et pots permetre una temporada dissoluta...\n- És que crec que tot açò se me n’ha anat de les mans...\nM’explicà que en dos dies i mig havia passat per tres llits diferents, follat amb quatre persones i que en un dels claus havia intervingut una càmera digital per deixar constància del moment a través de fotos i vídeos.\nPerò la seua resposta no em va servir de res i vaig explotar, no sé si per una mostra tan evident d’inconsciència o per pura enveja:\n- Però tio, has d’anar amb compte: que eres mestre a una escola!\nPublicat per Busca qui t'ha pegat a 9:46 Cap comentari:\nAhir em vaig trobar amb una amiga que no veia des de feia anys. La última notícia que en tenia era que s’havia separat del seu home i que havia passat la meitat del seu matrimoni vivint a un càmping de Castelló, amb mobles de plàstic i cadires de platja.\nEn definitiva, el matrimoni que somia qualsevol adolescent.\nCom deia, feia mil anys que li havia perdut la pista, fins que ahir me la vaig topar de camí als jutjats i decidí, unilateralment, posar-me al dia de la seua vida:\n- Saps que em vaig separar?\n- Sí, ho havia sentit -i quan estava a punt d’afegir alguna fórmula de cortesia continuà:\n- El meu home li agarrà gustet a la nit i bé, encara no sé la quantitat de diners que s’ha gastat, però podem parlar tranquil·lament d’un desfalc. I d’un fracàs de matrimoni.\n- Ho sent, nena -vaig afegir sorprés per la sinceritat d’una declaració tan íntima.\n- Bé, ja em coneixes: quan no m’agrada una cosa, trenque ràpidament.\nI va sonar estrany, però vaig mentir perfectament:\n- Sí, clar que et conec.\nI dic que vaig mentir perquè no recorde absolutament res de com era la meua amiga.\nPublicat per Busca qui t'ha pegat a 4:54 1 comentari:\nEtiquetes de comentaris: 2008, amics, elles\nPublicat per Busca qui t'ha pegat a 3:53 Cap comentari:


Montoro ha indicat que queda "temps polític".\nEl ministre d'Hisenda, Cristóbal Montoro, ha reivindicat aquest divendres que les negociacions per a la reforma del finançament autonòmic "segueix en marxa" i ha indicat que queda "temps polític" per arribar a un acord de consens sobre un nou model.\nMontoro garanteix que no hi haurà quita del deute autonòmic\n"Seguim en això amb la confiança que tenim temps polític per aconseguir el suficient acord per promoure la reforma del finançament autonòmic i també de la local", ha recalcat Montoro, en la roda de premsa després del Consell de Ministres.\nPreguntat si la reforma estava aturada, el titular d'Hisenda ha reivindicat que la negociació "segueix en marxa" i que en l'última setmana hi ha hagut una reunió del comitè tècnic del Consell de Política Fiscal i Financera en què totes les comunitats han debatut sobre el seu deute amb l'Estat, sobre les liquidacions pendents i sobre el deute generat a partir dels mecanismes de finançament impulsats pel Govern.\n"Assumptes de la màxima importància", ha assegurat el titular d'Hisenda, reivindicant la negociacions segueixen vives.\nEn les últimes setmanes diverses comunitats han expressat la seva voluntat d'arribar a un acord sobre la nova fórmula per finançar a l'administració autonòmica.\nCastella i Lleó, Aragó, Astúries i Galícia van subscriure una declaració institucional en què reclamen al Govern central "de manera urgent" un nou model de finançament autonòmic, mentre que els governs de Cantàbria i la Rioja van signar un document comú dels principis bàsics que , al seu parer, haurien de guiar la negociació.\nMentre, al PSOE atribueixen al PP la responsabilitat de desbloquejar la situació i posar ja sobre de la taula un model de finançament sobre la qual negociar.\nEls socialistes es remeten a la moció aprovada pel Ple del Senat el mes de febrer en què s'instava precisament l'Executiu a llançar la seva proposta per emprendre la reforma del model de finançament.


La secta pitagòrica va estar fortament influenciada per l’orfisme, que va reformular, fins al punt que, de vegades, es coneix el pitagorisme com a escola òrfico-pitagòrica. Com succeïa amb altres sectes d’índole religiosa, es venerava al mestre, al que es tendia a mitificar i a convertir en personatge llegendari, al qual s’atribuïen tots els descobriments efectuats a l’escola. No és segur que Pitàgores mateix escrivís cap obra, ja que alguns llibres que se li van atribuir a finals de l’antiguitat\n(Versos auris, i Els tres llibres) han resultat ser apòcrifs del segle primer. Això, juntament amb el caràcter místic i esotèric de l’escola pitagòrica, dificulta el coneixement de les verdaderes ensenyances de Pitàgores. No obstant això, Diògenes Laerci nomena diversos escrits de Pitàgores (veure text), i la crítica moderna també considera que realment va escriure obres que s’han perdut.\nSembla que es deuen a ell les doctrines religioses de la immortalitat i de la transmigració de les ànimes, així com la necessitat de la seva purificació (P"2VDF4H); el descobriment de les relacions entre l’harmonia musical, els acords i les proporcions numèricament expressables, així com els inicis de la matemàtica especulativa i la cosmologia filosòfica. Però sembla que els desenvolupaments més importants del pitagorisme es deuen als seus deixebles, especialment a Filolau, Hípas, Arquites de Tàrent, Ecfant i, en una direcció una mica diferent, a Alcmeó de Crotona. De vegades, s’atribueix el descobriment del famós teorema de Pitàgores al mateix Pitàgores o, de vegades, a Hípas. D’aquest se sap que el va divulgar, raó per la qual va ser perseguit i, probablement, assassinat per divulgar-lo, ja que a l’escola pitagòrica els descobriments eren secrets que només podien ser coneguts pels seus membres de ple dret, els matemàtics, que, a diferència dels acusmàtics\n(oients), tenien accés a les doctrines profundes de l’escola. Amb Pitàgores apareix una nova tradició en la filosofia que va marcar les anomenades escoles itàliques, i apareix també una nova vinculació entre l’especulació filosòfica i els ideals de purificació moral. Veure l’article pitagorisme per a una exposició general de les línies bàsiques de pensament de Pitàgores i els membres de la seva escola, que tanta influència van tenir sobre el pensament de Plató. Veure també harmonia.


Marc Garcés: “La invisibilització de les dones i en aquest cas, de Louise Bryant, es mou a tots els aspectes del camp cultural”\nTigre de Paper edita per primera vegada en català 'Sis mesos rojos a Rússia' en el marc del centenari de la Revolució d'Octubre\nJuntament amb la publicació d''Els soviets' d'Andreu Nin, l'editorial manresana Tigre de Paper s'ha sumat al centenari de la revolució bolxevic amb la traducció d'Àngel Ferrero, d'una de les obres de la periodista i escriptora nord-americana Louise Bryant. Autora inèdita fins ara en català i una de les primeres dones corresponsals que va tenir el món del periodisme, l'editorial ha publicat el testimoni directe de Bryant 'Sis mesos rojos a Rússia', on l'activista va relatar les experiències viscudes durant la revolució russa. Parlem amb Marc Garcés (Manresa, 1990), editor a Tigre de Paper sobre l'entrega d'aquesta obra que ahir es va presentar a la Llibreria Papasseit de la capital bagenca.\n"Louise Bryant no té cap altre llibre publicat ni en castellà ni en català"\n- Qui va ser Louise Bryant?\nLouise Bryant, va ser una periodista i activista feminista i socialista de principis del s. XX implicada en la millora de les condicions de vida de la classe treballadora americana, el vot femení, el naturisme i altres reivindicacions socials. Va ser la primera reportera de guerra nordamericana a la Primera Guerra Mundial i a la Revolució Russa. Durant la seva vida va entrevistar als personatges més importants de la seva época, Lenin, Trotski, Mussolini, Mustafà Kemal...\n- Per què heu decidit editar-ne el seu testimoni ara?\nCreiem que era necessària una visió més quotidiana de la Revolució bolxevic que posés l'accent en les dones i les treballadores de Petrograd que no pas en els grans esdeveniments. Aquesta visió femenina i feminista es veuen clarament en el tractament periodístic i en els temes destacats en aquesta crònica. Bryant amb un nivell literari molt bo porta el periodisme literari més enllà transmetent el que altres llibres no han aconseguit.\n- És una narració que dialoga amb 'Els deu dies que trasbalsaren el món' de John Reed? Per què?\nEl llibre de Reed i el de Bryant es van escriure en paral·lel ja que com a parella van viure la revolució junts. Hi ha una molt bona pel·lícula, 'Reds', guanyadora de tres Oscars, que parla de la vida dels dos, on es veu que la parella eren complementaris, en cap cas excloents i que la feina d'un i de l'altre va ser en el camp periodístic com en el camp polític igual de rellevants. És a posteriori que s'ha donat més rellevància al llibre de John Reed i s'ha invisibilitzat el de Louise Bryant. Però a l'època i a nivell internacional va ser fins i tot més rellevant Bryant.\n- Louise Bryant té altra obra traduïda al català?\nLouise Bryant no té cap altre llibre publicat ni en castellà ni en català.\n- Teniu pensat publicar més treballs seus des de Tigre de paper?\nNosaltres som una editorial petita amb poca capacitat d'editar molts llibres, ara bé fer un compendi de les seves millors entrevistes seria molt interessant.\n- Louise Bryant té una extensa entrada a la viquipèdia però no té article a l'Enciclopèdia Catalana, per exemple. Com veieu des del punt de vista d'una editorial aquest tema?\nEn la mateixa línia que parlàvem abans la invisibilització de les dones i en aquest cas, de Louise Bryant, es mou a tots els aspectes del camp cultural. És per això que no ha despertat l'”interès” que deuria. Esperem fer amb aquesta edició una mica de justícia i posar a lloc el que hauria de ser la història de les dones i de totes les oprimides.\n- En quins altres autors esteu treballant?\nAra mateix estem treballant en la nova novel·la de Joni D., en unes converses i assajos entre l'escriptora índia Arundhati Roy, l'actor de Hollywood John Cusack i Edward Snowden i la publicació de dos còmics, 'Els anys d'Allende' i 'El tresor de Lucio' sobre la vida de Lucio Urtubia.\nArticle a Surtdecasa Centre sobre l'editorial Tigre de paper\nPerfil social de Tigre de paper


Wind's House Pove del Grappa Itàlia - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Pove del Grappa.\nVia Zanchetta 48, Pove del Grappa, Pove del Grappa, Itàlia, 36020 - Excel·lent ubicació - Veure al mapa\nMés informació sobre Wind's House\nSi el que està buscant és per un hotel ben situat a Pove del Grappa, no busqui més enllà de Wind's House. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nWind's House també ofereix moltes instal.lacions per enriquir la seva estada a Pove del Grappa. L'hotel ofereix recepció 24 hores, instal.lacions per a minusvàl.lids, transport hotel/aeroport, servei de cangur, servei de bugaderia per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de camp de golf (a 3 km), piscina exterior, solàrium, pistes de tennis, esports d'aigua (no motoritzats). Sigui quin sigui el motiu del seu viatge, Wind's House és una selecció idònia per a la vostra estada a Pove del Grappa.\nAllotjaments a Pove del Grappa


29 de novembre de 2010 – Ciències Socials en Xarxa\nDia: 29 de novembre de 2010\nLa Il·lustració, el nou corrent de pensament del segle XVIII, seria la generalització d’una actitud intel·lectual crítica basada en la Raó, en la qual els éssers humans, conduïts per la seva intel·ligència assolirien la majoria d’edat a través de l’enriquiment del saber i de la millora progressiva de les condicions de vida. En definitiva, la […]\nL’Imperialisme és l’expansió territorial que van dur a termes les potències industrials europees al darrer terç del segle XIX i que va comportar, d’una banda, l’explotació d’homes i recursos i, de l’altra, la dominació política d’una bona part d’Àsia (56% del territori), Àfrica (90%) i Oceania (99%). Així, a les acaballes del segle XIX totes […]\nLa projecció europea sobre altres continents pot dividir-se en tres grans etapes. Fins al segle XVII va portar-se a termes la conquesta i colonització d’Amèrica del Sud per part d’Espanya i Portugal, i les exploracions dels holandesos a Indonèsia i Austràlia. La segona etapa, i els antecedents directes de l’Imperialisme del segle XIX, els trobem […]


Cano es reuneix amb els hostalers d'Hondures i el Cedre per coordinar accions i informa que s'han interposat ja més de 100 denúncies\nEl regidor de Protecció Ciutadana de l'Ajuntament de València, Aarón Cano, s'ha reunit este matí amb el subdelegat del Govern a València, Luis Felipe Martínez, i els hostalers de les places d'Hondures i el Cedre per a reforçar els mecanismes de coordinació entre els diferents cossos policials que combaten el botellot.\nCano ha destacat l'actuació de la Policia Local, que ja ha interposat més de 100 denúncies a locals que venen alcohol irregularment a les places d'Hondures i el Cedre, però ha recalcat que la resposta de les administracions per controlar l'excés de consum d'alcohol en la via pública entre els més joves ha de ser global i no només policial.\n“Volem implicar tots els sectors afectats per a combatre el problema de l'excés de consum d'alcohol en la via pública. La Policia Local està actuant però hem de buscar solucions que no siguen merament policials perquè, després de 20 o 30 anys patint el botellot, a la ciutat de València sabem que només amb l'actuació de la Policia no se solucionarà esta situació”, ha explicat l'edil després de mantindre una reunió amb els hostalers de les places d'Hondures i el Cedre.\n“Hui hem estat reunits amb els hostalers, la setmana vinent convocarem la taula de convivència amb tots els sectors implicats per donar compte de les accions que estem desenvolupant i de les noves opcions que podem començar a articular en la lluita contra el botellot”, ha continuat l'edil.\nCano ha mostrat la seua preocupació per l'aparició de l'oci de baix cost a València amb el consegüent excés de consum d'alcohol al carrer: “Estem preocupats perquè a esta pràctica genera moltes molèsties als veïns, però també perquè el consum d'alcohol s'està convertint en un element de socialització únic.\nParlem d'alcohol de baix cost que es consumeix en grans quantitats entre la joventut i és una qüestió que ens preocupa molt. No es tracta només de solucionar el problema puntual i conjuntural del focus de botellot a Hondures i el Cedre sinó d'anar més enllà i afrontar el problema des de l'àmbit social”, ha assenyalat.\nL'edil, prèviament, ha mantingut una reunió amb representants de Lambda en la subdelegació del Govern en la qual ha expressat la seua consternació per les últimes agressions homòfobes i els ha transmés que “la futura ordenança de convivència que està desenvolupant la Delegació de Protecció Ciutadana és un instrument desenvolupat per a garantir els drets fonamentals de manera que es penalitzen accions i actituds que s'escapen al codi penal i queden impunes.\nEl nou text legal buscarà garantir la diversitat cultural, sexual o religiosa, evitant així tota mena de comportament que comporte una vulneració a la dignitat i al respecte”. L'objectiu, ha indicat l'edil, és previndre i actuar davant de situacions que comporten una discriminació per motius xenòfobs, racistes, sexistes, homòfobs o de qualsevol altra índole.


Podemos ja veu més rentable prioritzar pressupostos amb Ciudadanos que amb ERC La República\nEl ministre Garzón proposa negociar-ho amb la formació d’Arrimadas i assegura que hi ha “molt marge d’enteniment”\nLa taula de negociació compatible amb prioritzar les negociacions amb Ciudadanos?\nEl ministre de Consum, Alberto Garzón, ha proposat aquest dimarts a Ciutadans (Cs) negociar uns pressupostos generals de l’Estat i ha assegurat que “hi ha molt més marge d’enteniment” amb la formació taronja “del que fa pensar la crispació actual”.\n“Tinc moltes diferències amb la gent de Cs, però quan podem tractar elements fonamentals com canviar el nostre país això no es fa de la nit al dia, cal col·laboració”, ha sostingut Garzón en una entrevista de la Cadena Ser.\nPodemos perd la por a negociar amb la formació d’Arrimadas\nEl titular de Consum s’ha expressat així uns minuts després que el Govern espanyol i Cs hagin anunciat un acord per aprovar la sisena pròrroga de l’estat d’alarma. A parer seu, és “una molt bona notícia haver assolit acords” amb una força política que s’havia enquadrat “en el ‘trifachito’ de Colón”.\nSegons el coordinador federal d’IU, malgrat les diferències entre la seva formació i el partit que lidera Inés Arrimadas, la “societat és plural” i, “a partir d’aquestes peces, cal resoldre el trencaclosques”. “Negar això és negar la realitat”, ha asseverat.\nEn aquest sentit, Garzón ha valorat positivament que es comencin a “abandonar” les “trinxeres” que han comportat “una política hostil, d’hipèrboles discursives i exageracions”. “Tot el que sigui trencar aquesta situació i anar cap a la política del diàleg, la negociació i l’acord és positiu”, ha afegit.


per Marta Romera / ACN 07/01/2021 15:10h\nArgimon preveu començar amb els cribratges d'automostra a les farmàcies en un mes | Àngel ullate\nEl creixement és lent però sostingut\nSobre el ritme de vacunació, ha explicat que ara s'estan administrant dosis els set dies de la setmana, amb menys intensitat els caps de setmana. Un cop passin les dues setmanes vinents i ja es vagi a velocitat de creuer, es permetrà el descans els caps de setmana. Argimon ha assumit els desajustos logístics que s'han produït, i ha indicat que els equips de vacunació es lligaran més a l'estructura assistencial. Ara bé, també ha subratllat que el repte és molt complex, que és una «carrera de fons» i que hi ha «molt nerviosisme».\nCatalunya rebrà 5.800 dosis de la vacuna de Moderna la setmana vinent, després estarà una setmana sense rebre'n i després en tornaran a arribar 5.800 més. Cap a mitjans de febrer arribaran la resta de dosis fins a 98.000. La vacuna ve en vials de 10, no de 5 com la de Phizer, i un cop descongelada no es pot moure a un altre lloc. Pel que fa al cas de la soca britànica detectat, ha constatat que era qüestió de dies. Salut passarà de seqüenciar tot el genoma del virus a concentrar-se en les mutacions i així detectar més ràpid aquests casos.\nJa hi ha data per l'arribada de les primeres vacunes de Moderna a Espanya


Tres-cents contes per a un tricentenari: En Patufet - VilaWeb\nDimecres 12.02.2014 20:00\nVilaWeb publica enguany un conte tradicional cada dia, en vídeo, relatat pel rondallaire Albert Estengre · Avui, la història d'en Patufet\n'Patim, patam, patum, homes i dones del cap dret. Patim, patam, patum, no trepitgeu en Patufet'. Recordeu la història d'en Patufet? Això ho cantava quan anava a comprar perquè, com que era tan menut, ningú no el trepitgés. Ningú no el va trepitjar, però una cosa que no s'esperava és que, amagat sota una col, aparegués el bou... Avui, el rondallaire Albert Estengre ens explica la història d'en Patufet. Però aquesta vegada ho fa, a més, amb l'ajuda del dibuixant UllDistret.


Bonheví demana per al PDeCAT un projecte global potent i diferenciat a Catalunya\nPublicat 15/05/2021 13:54CET\nS'acomiada com a president executiu: "He estimat molt aquest partit"\nEl president del PDeCAT, David Bonvehí, ha dit aquest dissabte, davant el Consell Nacional de la formació, que el partit necessita un "projecte global potent per a Catalunya" que doni respostes a la ciutadania.\n"Un projecte polític diferenciat del que està passant a Catalunya aquests últims mesos i anys, que molts ciutadans i ciutadanes de Catalunya demanen perquè no se senten identificats amb la política actual", ha reivindicat.\nHa afegit que faran una "assemblea ideològica" com a tard després de l'estiu, per definir què ha de representar aquest centre ampli i el projecte polític del PDeCAT.\n"Una assemblea que ha de servir per posicionar el nostre projecte polític a les municipals, per posicionar el nostre projecte polític a nivell de país, i per posicionar el nostre projecte polític a tota la societat civil de Catalunya", ha declarat.\nFinalment, s'ha acomiadat com a president executiu del partit: "He estimat molt aquest partit, l'estimo, he treballat amb passió i hi he dedicat totes les hores del meu dia a dia".


L’Agència Valenciana Antifrau publica la resolució final sobre una investigació realitzada pel pagament de factures injustificades per part de l’Ajuntament de Sueca\nValència, 28 d’octubre 2020.- L’Agència Valenciana Antifrau ha publicat la resolució final sobre una investigació realitzada pel pagament de factures injustificades per part de l’Ajuntament de Sueca a diverses empreses que presten serveis en la Residència Sant Josep de Gent Major.\nLa investigació es va iniciar a partir d’una denúncia presentada en l’AVAF al desembre de 2018 contra l’alcaldessa de Sueca per un “presumpte delicte de prevaricació” derivat del pagament de factures a diverses empreses que presten serveis en la residència de la tercera edat.\nEn total s’haurien abonat 69 factures a les empreses EULEN, S.A.; CLÍNICA GERIÁTRICA EL CASTILLO, S.A.; EL CASTILLO ATENCIÓN A LA DEPENDENCIA, S.A. i NESEREM, S.L per un import de 2.068.000 euros al marge de qualsevol procediment de contractació.\nTotes aquestes factures van rebre l’informe desfavorable de la intervenció municipal fins a 26 ocasions on s’advertia de la il·legalitat dels fets. L’aprovació de les factures es feia mitjançant resolució de l’alcaldia o de la junta de govern local resolent la discrepància de la intervenció i aprovant la relació de factures a través del reconeixement extrajudicial de crèdit.\nAixí mateix, durant la investigació s’ha detectat la possible existència de 287 factures que haurien sigut liquidades seguint el mateix procediment.\nL’Agència Valenciana Antifrau en el seu informe insta l’Organisme Autònom de la Residència de persones majors San José de Sueca i a l’Ajuntament de Sueca a la revisió d’ofici dels actes incursos en causa de nul·litat de ple dret ja que aquesta actuació contrària a dret podria haver ocasionat un resultat contrari a l’interés públic al no estar emparat pel dret.\nResolució de conclusions. Ajuntament de Sueca\nWebseminar impartit pel Director de l’Agència Valenciana Antifrau\nEl Director de l’Agència Valenciana Antifrau, Joan Llinares, imparteix un webseminar organitzat per la World Compliance Association


24 agost 1963 (58 anys)\n(2019) Death Stranding\n(2020) BAFTA honorífic\nHideo Kojima (小島秀夫, Kojima Hideo, nascut el 24 d'agost de 1963) és un popular dissenyador de videojocs. Inicialment era el vicepresident de Konami Computer Entertainmet Japan i actualment, es troba a càrrec de l'equip de desenvolupador de videojocs Kojima Productions, un nou equip dedicat al desenvolupament de videojocs creatius deixant de costat les decisions economiques i administratives. Hideo Kojima és el creador i director de diversos videojocs reeixits incloent franquícies com Metal Gear, Snatcher i Policenauts. També ha produït jocs com Zone Of The Enders i Boktai.\nCarrera en el desenvolupament de videojocs[modifica]\nNascut en Segataya, Tòquio, després es va mudar a Kobe als tres anys. Inicialment tenint l'ambició de convertir-se en director de pel·lícules, es va unir a la casa productora de videojocs Konami com dissenyador el 1986.\nJugava amb diverses idees per tant temps que els seus co-treballadors bromejaven coses com "Perquè no termines el joc abans que muires?" El primer joc en el qual treball va ser Penguin Adventure com assistent del director i el primer joc que desenvolupament va ser Lost Wald, un joc bèl·lic de plataformes que tenia com protagonista a una Lluitadora emmascarada el 1986, no obstant això aquest últim va ser cancel·lat per la companyia.\nEl primer videojoc de Hideo Kojima a veure la llum va ser Metal Gear, va ser llançat al mercat el 1987 amb un gran èxit entre els crítics, per a la computadora personal MSX 2. El sistema MSX va ser un gran èxit en Japó, Europa, Brasil i la Unió Soviètica, però es va mantenir en la foscor als EUA i altres països, diverses persones (especialment americans) no van jugar al joc fins que va ser importat a la NES, i fins i tot ací va patir diversos canvis durant el procés de conversió en el qual Kojima no va estar directament involucrat.\nEl joc presentava a Solid Snake, un soldat novençà qui ha estat enviat a l'estat fortificat de "Outer Heaven" para detenir a Metal Gear, un tanc caminant equipat amb armes nuclears. El joc va ser únic per ser el primer en l'estil inflitració, on el jugador és reptat a no fer contacte visual amb l'enemic, per a evitar un confrontament directe (açò va ser fet a causa de les limitacions gràfiques del sistema MSX, ja que el maquinari no podia manejar bé el desplaçament d'escena, ni mostrar molts objectes movent-se alhora). També va llançar l'aclamat Snatcher, el 1988, un joc d'aventura gràfica ambientat en la Guerra Freda i amb estil ciber-punk.\nEn 1992 va refer Snatcher para PC Engine sota el títol de Snatcher CD-ROMantic (el qual després va ser importat a Sega CD, el joc sol és oficial en la seua versió en anglès), i el 1994 va dissenyar Policenauts, un joc d'aventura basat en una pel·lícula de ciència-ficció situat en una colònia espacial (de vegades vist com una "seqüela espiritual" de Snatcher). Snatcher i Policenauts van ser grans èxits en Japó.\nAmb el llançament de Metal Gear Solid el 1998 per a PlayStation, Kojima es va convertir en una celebritat internacional entre els jugadors. Metal Gear Solid va ser el primer en la sèrie Metal Gear a usar gràfics 3D i veus d'actors, la qual cosa donava una experiència més cinematogràfica al joc. MGS va ser molt bé rebut pel seu jugabilitat bé dissenyada, i la història i els seus personatges, els quals introduïen temes de proliferació nuclear i enginyeria genètica.\nMés tard, Kojima dissenyà i va llançar Metal Gear Solid 3: Snake Eater per a PlayStation 2, el qual se situava el 1964 (en plena Guerra Freda) introduint a la jugabilidad temes de supervivència en àrees de bosc i selves, i camuflatges per a evadir als enemics. La versió Nord-americana va ser llançada el 17 de novembre de 2004, mentre que el seu contrapart Japonesa la va seguir el 16 de desembre. La versió Europea va ser llançada el 4 de març de 2005. La resposta de la crítica va ser més favorable que la del lliurament anterior i va fer augmentar l'interès en la història de tota la sèrie.\nSerie "Metal Gear"[modifica]\nSèrie Lunar Knights[modifica]\nSèrie Zone of the Enders[modifica]\nSèrie Tokimeki Memorial Drama[modifica]\nHideo Kojima Blog Arxivat 2007-01-06 a Wayback Machine. (japonès)\nTraducción en Inglés oficial Arxivat 2007-01-06 a Wayback Machine.\nEntrevista a Hideo Kojima por la Setmana de Metal Gear en 1UP.com Arxivat 2008-08-28 a Wayback Machine. (anglès)\nObtingut de «https://ca.wikipedia.org/w/index.php?title=Hideo_Kojima&oldid=27259919»\nLa pàgina va ser modificada per darrera vegada el 21 maig 2021 a les 07:36.


“Controlar la pressió de l’ull m’ha permès frenar la progressió del glaucoma” | Institut de la Màcula\n“Controlar la pressió de l’ull m’ha permès frenar la progressió del glaucoma”\n10/03/2020 · Notícia\nA Joaquima Bosch li van detectar fa 13 anys la pressió intraocular alta i, des de llavors, s'ha medicat per controlar-la. Aquest control l'ha permès frenar la progressió del glaucoma que pateix. Subratlla la importància de les revisions periòdiques i la prevenció sobretot en casos com aquesta malaltia, que és asimptomàtica. Ella és diabètica, però la pressió alta com a detonant del glaucoma pot afectar a tothom\nA finals de l'any 1996 em vaig fer uns anàlisi i em van detectar diabetis. Em van avisar que aquesta malaltia pot atacar tant als ronyons com a la visió. Per això vaig decidir visitar poc després al Dr. Jordi Monés, qui em va trobar la pressió intraocular alta i, des de llavors, m'he medicat per vigilar la pressió de l'ull. Uns anys després em va derivar a la Dra. Marta Pazos, especialista de glaucoma, ja que van trobar que el nervi de l'ull esquerre tenia una deformació i això era una senyal de la malaltia.\nAbans del diagnòstic, quins símptomes tenia?\nNo em vaig tenir cap. Com és una malaltia silenciosa, sé que és normal no tenir cap símptoma tot i patir-la: el glaucoma és una patologia que arriba d’un dia per l'altre, sense avisar. Actualment, segueixo sense tenir cap símptoma. Veig bé, però també és veritat que fa anys que prenc medicaments per controlar la pressió de l'ull i gràcies a això hem pogut frenar la progressió del glaucoma.\nHa aconseguit mantenir a ratlla la malaltia?\nFaig dues visites l'any, una d’aquestes inclou una campimetria i, de moment, els resultats sempre són bons. A més, cada dia m'he de medicar amb gotes, al matí i al vespre. És molt important no deixar de fer-ho.\nEl glaucoma és una malaltia la qual els antecedents familiars de primer grau poden multiplicar per deu les possibilitats de patir la malaltia. La seva família segueix les recomanacions i passen les visites de forma periòdica? Quins consells donaria envers aquesta malaltia?\nSí, la meva família es visita per passar revisions periòdiques. El més important és fer les revisions quan toca. De la mateixa manera que acostumem a visitar el ginecòleg cada any, o l'uròleg els homes, la gent s'ha de conscienciar a visitar l'oftalmòleg cada any. I no només quan ens fem grans, o si tenim diabetis com és el meu cas, sinó el més aviat possible. La visió és de les coses més importants que tenim. A més, el glaucoma, del qual no te n'adones dels símptomes, és un exemple del que et pot passar si no passes les revisions periòdiques.\nCom creu que s'hauria de donar suport a la recerca oftalmològica?\nConfio en que es trobi aviat la cura al glaucoma, evidentment, i crec que la recerca va en bon camí. Totes les institucions haurien de donar suport i així trobar solucions, però també haurien de fer moltes campanyes de prevenció. S'ha de conscienciar a les persones de la importància que té la prevenció i les revisions per diagnosticar qualsevol malaltia el més aviat possible.\nA més, crec que sempre que es pugui, la gent hauria de participar més com a voluntaris als assajos clínics, ja que és una manera que tenim tots de fer que la investigació avanci.\nGlaucoma d’angle obertGlaucoma d’angle estretCampimetria visual\nÚltima modificació: 30 Juliol, 2020 - 10:01


Naus clau en mà > Edificis tècnics | Sumuve S.A.\nDissenyem i construim naus industrials metàl·liques a mida, segons la necessitat, activitat o finalitat que el client desitg, totalment personalitzades.\nComptem amb un equip tècnic titulat i àltament qualificat per dur a terme el càlcul d’estructures i per a realitzar posteriorment el modelatge per a la seva construcció, estant sempre a disposició del client per l’assessorament necessari en la presa de decissions.\nEs realitza en els Tallers i es disposa de maquinària d’última tecnologia per a la fabricació d’estructures atornillades, cobertes i tancaments, cobrint els nivells de producció per donar resposta als projectes.\nComptem amb personal especialitzat i qualificat en el muntatge de les obres, a més de maquinària, transports especials, grues i mitjans auxiliars per dur a terme les construccions, complint estrictament els plaços d’entrega estipulats.\nRealitzem projectes clau en mà amb uns objectius clars:\nLa implicació com a únics responsables.\nGarantitzar la solvència del projecte evitant problemes de coordinació.\nPèrdues de temps i diners, evitant els sobrecostos que impliquen la diversificació de responsabilitats.\nEn els projectes clau en mà, portem a terme totes les fase del projecte i edificació en un sol paquet, tenint d’aquesta manera:\nProjecte i visats.\nMoviments de terres, cimentacions, pavimentacions, estructura, instal·lacions i tancaments.\nDins de l’àmbit de l’edificació industrial, oferim solucions integrals amb la construcció completa d’edificis industrials, magatzems agrícoles, naus industrials i logístiques, mitjançant la realització de tots els treballs de manera eficient i ràpida.


El ple de Formentera demana al Govern balear ajudes per l´habitatge | Noudiari.es\nEl ple de Formentera demana al Govern balear ajudes per l´habitatge\n@Noudiari/ El ple ordinari del mes de febrer del Consell de Formentera, que s’ha celebrat avui, ha aprovat per unanimitat una proposta relativa a Ajuts a l’Habitatge a Formentera. Amb aquesta proposta es sol·licita al Govern que es tenguin en compte les al·legacions i propostes formulades a l’esborrany de la Llei d’habitatge per “poder abordar de manera resolutiva el problema de lloguer d’habitatges per a les necessitats i característiques concretes de Formentera”, segons ha declarat la consellera de Territori, Alejandra Ferrer.\nImatge del ple que s’ha celebrat avui al Consell de Formentera.\nEn aquest sentit, també es sol·licita a l’executiu que habiliti una línia d’ajuts als lloguer, que s’adapti a les necessitats específiques de Formentera, “i inclogui per a famílies amb pocs ingressos, els lloguers superiors a 600 euros”. Tots els grups polítics han donat suport a la proposta.\nD’altra banda, el ple del Consell ha aprovat per unanimitat una proposició transaccional per protegir el patrimoni saliner de Formentera, declarats Bé d’interès Cultural (BIC) l’any 2004, segons ha destacat la consellera de Patrimoni, Susana Labrador. En la proposta d’acord aprovada s’insta a les administracions competents: Demarcació de Costes de les Illes Balears, Govern Balear i Consell Insular a prendre mesures de caràcter urgent per evitar un major deteriorament de l’immoble que alberga la màquina d’en Palla, així com abordar la restauració dels béns que formen part del patrimoni saliner.\nA la proposta també s’insta a les administracions competents que juntament amb la propietat treballin per a fer realitat el projecte de recuperació de Ses Salines que es va consensuar en el document de “Projectes Prioritaris que necessiten la intervenció del Govern de les Illes Balears” elaborat i consensuat pel conjunt de grups polítics del Consell de Formentera, reunits en Junta de Portaveus el 4/08/2015, i que té com a objectiu “crear un centre d’interpretació a ses Salines, restaurar els Béns d’Interès Cultural que es troben al parc i obtenir una xarxa de rutes per a vianants i bicicletes que donin a conèixer el valor paisatgístic i històric de ses Salines, amb panells informatius per interpretar la flora i la fauna existents”, segons ha declarat Susana Labrador.\nEl ple del Consell també ha aprovat, amb el suport de tots els grups i l’abstenció del partit popular una proposició del PSOE relativa a la política de Beques del Govern Central, amb l’objectiu de reivindicar que totes i tots els estudiants tinguin les mateixes oportunitats i drets. A la sessió també s’ha donat el vistiplau, amb 13 vots a favor, i 2 del PP en contra, a una proposició de PSOE i GxF relativa al suport en les polítiques d’Igualtat i en lluita contra la violència de Gènere. Per commemorar el 8 de març de 2017 com a Dia Internacional de les Dones, amb el caràcter reivindicatiu que aquesta commemoració suposa, segons recull la proposta.\nSuport a l’arribada de refugiats\nTots els grups polítics han donat suport a la Declaració Institucional presentada per GxF i PSOE per facilitar l’arribada de persones refugiades. En aquest manifest es parla sobre la preocupació per la greu situació dels refugiats de la guerra de Síria, “conflicte que dura ja més de cinc anys, i la manca de compliment de la quota de refugiats assignada a Espanya per la Unió Europea al 2016”, segons ha explicat la consellera del ram, Vanessa Parellada. Per això s’ha demanat al Govern de l’Estat espanyol que agilitzi i faciliti les sol•licituds d’asil i garanteixi una resposta ràpida per a les persones refugiades, entre altres mesures que garanteixin unes bones condicions d’acollida i que garanteixin el dret d’asil.\nEl conseller d’Esports, Jordi Vidal, ha fet un balanç de la seva acció de govern i ha destacat els nous reptes que vol assolir durant el 2017. Vidal ha declarat que “en breu es renovarà el conveni de col·laboració amb Conselleria per a seguir endavant amb el pla de valors amb un increment del 20%,respecte a l´any passat”. A més, el conseller d’Esport ha explicat que tenen el vistiplau per renovar conveni de seguiment esportiu amb la Fundació Balear de l’Esport, i ha celebrat que la direcció general d’Esports “ens ha confiat l’organització de dos finals autonòmiques d’esport escolar”.


Rànquing: Les ciutats amb més menjar per emportar\nEl client de menjar a domicili és majoritàriament dona, d'entre 25 i 34 anys, que treballa i viu en família o en parella\nRedacció VIA Empresa 03.12.2018 05:30 h. Barcelona\nCada cop es demana més menjar per emportar, sobretot des de casa | iStock\nNo es menja igual a tot arreu. "A taula i al llit, al primer crit" que diu la dita catalana. En aquest sentit, Just Eat ja ha presentat el seu nou Gastrómetro sobre el menjar a domicili on es parla de la situació del sector, clients, curiositats i fins i tot hi ha lloc per a tendències foodie...\nPer anar fent boca, el plat més escollit de 2017 és el rotllet de primavera amb més de 775.000 comandes.\nEl menjar a domicili es demana en un 74% dels casos des de casa\nEn concret, el client de menjar a domicili és majoritàriament dona, d'entre 25 i 34 anys, que treballa i viu en família o en parella. I sí, el menjar a domicili es demana en un 74% dels casos des de casa. Una altra estadística: les comandes entre amor i gastronomia pugen un 50% durant el dia de Sant Valentí.\nLes ciutats amb més comandes de menjar per emportar\nPer aquest ordre, les ciutats amb més comandes del conjunt d'Espanya són: Madrid, Barcelona, València, Sevilla i Màlaga. Pel que fa a tipus de menjar, la intuïció no enganya: xinès (25%), italià (22%), japonès (21%) i americà (18%).\nMenjars preferits per emportar emportar\nI trencant tòpics, el menjar sa ha augmentat un 260% durant l'últim any. Bon profit!\nUber Eats torna a repartir menjar per Barcelona


"Breaking Bad" celebra deu anys resumint la seva història en un sol minut\nRedacció 20/01/2018 - 10.41 Actualitzat 20/01/2018 - 12.24\nEl 20 de gener de 2008, Walter White apareixia a la pantalla. En calçotets i conduint una autocaravana tronada en ple desert de Nou Mèxic. Era l'enigmàtic inici de "Breaking Bad". La sèrie compleix 10 anys sense notar el pas del temps i situant-se entre una de les millors de la història.\nPer celebrar l'efemèride, la cadena AMC fa una marató de la sèrie als Estats Units. També han preparat aquest vídeo que resumeix les 5 temporades amb un total de 62 episodis en un només un minut i, evidentment, amb "spoilers":\n AMC España (@amctv_es) 18 de gener de 2018\nL'últim capítol de la sèrie creada per Vince Gilligan va ser ara fa cinc anys, el 29 de setembre de 2013. Al llarg de la seva trajectòria ha recollit 16 Premis Emmy i dos Globus d'Or.\nLa sèrie es pot trobar doblada al català. Es va estrenar al canal 3XL el 2011, que va emetre les tres primeres temporada. La quarta i la cinquena temporades es van emetre per TV3 entre els anys 2012 i 2014.\nDe "Breaking Bad" n'ha nascut la sèrie derivada o "spin-off" "Better call Saul", que explica la vida d'un dels secundaris de "Breaking Bad", Saul Goodman, l'intrèpid advocat amb pocs escrúpols morals.


EIX RESTAURA - conservació del patrimoni: Per fi, el web del CRBMC\nPer fi, el web del CRBMC\nDes de Catalunya la Generalitat organitza les restauracions sobre el patrimoni moble que es realitzen a partir de subvencions oficials a través del Centre de Restauració de Béns Mobles de Catalunya, a Valldoreix (Sant Cugat del Vallès).\nSeria, salvant les distàncies, l'equivalent del Instituto Andaluz del Patrimonio Histórico per Andalusia. En definitiva, és el referent de la restauració per al territori català, i compta amb unes grans instal·lacions construïdes de nova planta ja amb la concepció de que acollissin tal funció, és a dir, fet a mida!\nDes de fa ben poc, compta per fi amb la seva pròpia pàgina web, que us recomano que visiteu al següent enllaç. Hi podreu trobar de tot!\nEnviat per Aleix Barberà Giné a 5.3.11\nEtiquetes de comentaris: Conservació, Patrimoni, Restauració


Peydró i Hanzaze guanyen al Pantà | Sense Límits Aventura\nHome » CRONIQUES TRAIL » Peydró i Hanzaze guanyen al Pantà\nEn la curta, Antonio Martínez i Gemma Macía s’imposen amb claredat\nLa cita 2019 amb la Volta al Pantà de Tibi, que puntuava per al Circuit Vall del Joguet, es va viure durant el cap de setmana amb molta intensitat. En la prova llarga es van imposar Abderrahim Hanzaze i Ana Peydró, mentre que en la prova curta, de 17km, van complir amb la victòria els favorits… Antonio Martínez i Gemma Macía.\nPeydró i Hanzaze\nEn la prova reina, Abderrahim Hanzaze (Lurbel Team People Sapiens) es va imposar amb 2:13:48, seguit de Roberto López (Trivici), que va acabar amb 2:18:25, i Antonio Pérez, que amb 2:20:22 va ser tercer. En categoria femenina, Ana Peydró (CXM Valencia) es va imposar amb 2:57:13, seguida de Roser Nicolau (Aper Alcoi), amb 3:03:21, i Victoria Ballenilla, amb 3:14:19.\nLa classificació del III Circuit Vall del Joguet deixa a Juanjo Azorín el primer classificat amb tres proves i un crono total de 6:05:24. En segona posició, amb 6:07:04, es troba Pedro Israel Sánchez, mentre que tercer és Juan Merlos, amb 6:20:34.\nEn dones: Londoño\nEn categoria femenina, el circuit el domina Juana Marcela Londoño amb 7:46:35 en dos carreres, seguida de Andrea Hernández, amb un temps total de 7:51:18. En tercera posició es troba Isabel Deltell, amb 3:28:45.\nMacía i Martínez als 17km\nEn la prova dels 17km, els favorits van complir amb els pronòstics. En homes, Antonio Martínez va vèncer amb 1:14:38. Segon va ser Ahmed Ouslimane, amb 1:17:00, mentre que tercer, amb 1:21:46 va acabar Mohamed Mohamed (Tibi Vertical). En dones, Gemma Macía no va deixar espai a la sorpresa i es va imposar amb claredat: 1:43:10. La segona va ser Isabel Deltell amb 1:55:30, i la tercera Irene Ribes, amb 1:56:39.


5 minuts, si us plau!!!\nAneu sols al quarto de bany? La resposta òbvia seria que si, no? Doncs en el meu cas, rarament puc anar-hi... Les meves filles sembla que tinguin un sensor amb GPS d'alta resolució incorporat per detectar mares amb necessitats fisiològiques, perquè és seure a la tassa del vàter que ja les tinc allà al davant preguntant-me qualsevol cosa que us pogueu imaginar, des de què hi ha per sopar a com pot ser que el Sol sigui una estrella i no la veiem a la nit... el cas és venir a preguntar. I si teniu gos, ja ni us ho explico! La meva gossa ha decidit que el lavabo és zona perillosa per mi i ha de venir a protegir-me cada cop que hi vaig.\nCoberta de 5 minuts de tranquil·litat\nPotser per això que us he explicat, em va resultar tan proper el conte del que us vull parlar avui. La senyora Gros, una elefant d'allò més atabalada, només vol "Cinc minuts de tranquil·litat", però els seus tres fills no pensen el mateix i una vegada rera una altra trenquen els moments de pau que la seva mare va buscant. "Cinc minuts de tranquil·litat" és el primer d'una sèrie de contes que la Jill Murphy va escriure sobre "The large family", en els que explicava la vida d'una família d'elefants. Una història dolça i divertida que a tots ens resulta molt propera i que Kalandraka ha reeditat aquest mes, però que va ser tot un èxit fa ja 30 anys. Multipremiades en el seu moment, les desventures de la senyora Gros ens mostren una quotidianitat real com la vida mateixa en la que els més menuts s'hi veuen molt reflectits. Cert que actualment són moltes menys les mares que només treballen a casa, però pels més petits aquest és l'àmbit amb el que més la relacionen. I en el cas de nens i nenes més grans, si que ho miren com una història de petits, però hi solen trobar semblances i identificar situacions, així que els podem fer pensar en el que suposa tenir fills i en la poca llibertat que de vegades això comporta. Encara que només sigui per reivindicar el bany com zona descriaturitzada de tant en tant!\n5 minuts de tranquil·litat\nIl·lustracions obtingudes de http://www.kalandraka.com\nLlibre: Cinc minuts de tranquil·litat\nAutora: Jill Murphy. Traducció: Miquel Desclot


L’ESTIU I MUSICANT – Musicant a Vic « Musicant – Escola d'Educació Musical\nEl funcionament de l'Escola\nEl material musical\nEl cant coral i els concerts\nLes activitats extres\nMusicant és membre de:\nL’ESTIU I MUSICANT – Musicant a Vic\nCom ja sabeu, aquest estiu podeu està ben distrets amb Musicant. Les activitats que es presenten per a la segona setmana de juliol estan dirigides a tots els públics.\nDirigit als més petits, les Iniciacions:\nDurant els dies 10, 11 i 12 de juliol es realitzarà a Vic el curs de Sensibilització i Formació de la Pedagogia Willems. Com altres vegades, durant el transcurs d’aquests estudis, sol·licitem la participació dels alumnes de Musicant per fer una classe oberta.\nEls grups escollits per a aquesta activitat són:\nIniciació I-II: 10 de juliol (hora aproximada: 11h)\nIniciació II: 11 de juliol (hora aproximada: 11h)\nIniciació III: 12 de juliol (hora aproximada: 11h)\nDirigit a la Coral Infantil de Grans:\nPer una altre banda es celebrarà a les mateixes dates la primera trobada del WIC (Willems International Choir), que serà el futur cor d’escoles Willems. Durant cins dies (del 10 al 14) treballaran obres de la gran literatura (Britten, Chilcott, Grieg, Pergolèse, Pau Casals) amb Anass ISMAT, com a director musical, Benjamin LUNETTA, com a professor de cant i Christophe VOIDEY, com a pianista. Aquest treball intens culminarà amb un concert a l’Auditori de Vic – Sala de l’Escola de Música. Junt amb aquest equip pedagògic-musical, un equip de monitors els organitzarà, a més, activitats de lleure per a cada dia.\nAquests projecte té diferents finalitats: d’una banda acostar L’ART MUSICAL als alumnes de les escoles Willems a través de la música coral; d’una altra banda, facilitar que els alumnes de les escoles Willems es conèguin; i també que coneguin altres llengües.\nPensem que aquesta pot ser una experiència molt enriquidora pels cantaires de Musicant i m’agradaria que hi participessin els màxim cantaires possible, sobretot perquè aquest cop es fa a prop de casa nostra.\nEstem acabant de fer el pressupost, però com que comença a ser el moment que organitzeu les vacances dels vostres fills, us donem la informació que disposem perquè tingueu en compte la nostra proposta.\nData d’arribada: 9 de juliol a la tarda.\nData del concert: 14 de juliol al vespre.\nData de finalització de les colònies: 15 de juliol al matí.\nSeminari de Vic (alberg)\nLLOC DELS ASSAIGS:\nEscola de Música-Conservatori de Vic.\nTot i que no fem la proposta complerta (perquè no especifiquem el cost de les colònies) us agrairem que els que hi estigueu interessats, ho notifiqueu al Miquel o al Sergi.\nDirigit a la Coral de Joves:\nPer últim però no menys interessant, la Coral de Joves de Musicant participarà a la Setmana Cantant a Vic.\nDel 22 al 29 de juliol de 2013 tindrà lloc la Segona Setmana Internacional Cantant a Vic, un festival vinculat a la Federació Europea Europa Cantat i organitzat per la Fundació Atlàntida amb la col·laboració del Centre Coral de la Mediterrània, amb seu a Barcelona. Aquest Festival, no competitiu, es duu a terme cada any a diferents ciutats d’Europa. És un festival coral obert a cors mixtos, cantaires individuals i directors de cors que, amb el personal i els voluntaris, sumaran 400 persones.\nMés informació a: http://www.setmanacantantvic.cat/site/\n©Musicant - Escola d'Educació Musical (Pedagogia Edgar Willems) - 2014


Decaba | Pastorada a Gavàs\nValls d'Àneu, Valls de Cardós i Vall Ferrera > Gastronomia i visites a productors > Pastorada a Gavàs\nPersones amb bona condició física (1)\nTot tipus de públic (32)\nFormatgeria “La Roseta de Gavàs”\nFormatgeria artesana situada a Gavàs. Elaborem el formatge “la Roseta de Gavàs”, amb llet crua de cabra, procedent de la pròpia explotació extensiva al poble de Gavàs.\nTelèfon 973 250 079\nPersona de contacte: Jesús Caravaca\nL’Ecomuseu permet de conèixer millor la realitat natural i cultural del territori aneuenc i les transformacions que s’hi han anat succeint a les darreres dècades. Donem al públic visitant una completa informació sobre el passat i el present de la zona i alhora propiciem la reflexió sobre les possibilitats de futur.\nA diferència dels museus tradicionals, l’Ecomuseu no es reclou en un edifici, sinó que s’escampa territori enllà per tal d´explicar la vida de les valls que el comformen. Es vertebra, doncs, a partir de centres patrimonials repartits pels pobles d’Àneu.\nTelèfon 973 62 64 36\nPersona de contacte: Cristina Simó i Jordi Abella\nPastorada a Gavàs\nactivitats amb nens, natura, oficis tradicionals, patrimoni\nAnirem a pasturar una estona amb el Jesús i les seves cabres al voltant de Gavàs. Veureu com es condueix un ramat i què fa la gossa.\nHa canviat gaire aquesta feina durant el segle XXI?\nQuina relació teniu vosaltres amb aquestes cabres?\nEn acabar podreu anar a la formatgeria "La Roseta de Gavàs".\nEdat: totes les edats. Màxim dos menors de 6 anys per persona adulta.\nS’ha de caminar una mica. Cal dur calçat adequat, crema solar i aigua.\nPossibilitat de fer reserves per a grups\nCalendari: Consultar web de l'Ecomuseu\nPreu: A partir de 5€ (menors de 6 anys gratuït)\nEl preu inclou: Pastorada + Visita a la Formatgeria "La Roseta de Gavàs"\nPunt de trobada: "Cóm" (abeurador) a l'entrada de Gavàs\nenllaç de l'activitat